**Številka 42**

Uradni list RS, št. 42/2023 z dne 7. 4. 2023

**1240. Sklep o določitvi cen programov v Vrtcu Radovednež Škocjan pri Osnovni šoli Frana Metelka Škocjan, stran 3769.**

|  |  |
| --- | --- |
|   |   |

Na podlagi 28. in 31. člen Zakona o vrtcih (Uradni list RS, št. 100/05 – UPB, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO**,**55/17 in 18/21), 29. člena Zakona o javnih financah (Uradni list RS, št. 11/11 – UPB, 14/13 – popr., 101/13, 55/15 – ZFisP in 96/15 – ZIPRS1617, 13/18, 195/20 – odl. US in 18/23 – ZDU-1O), Zakona o uveljavljanju pravic iz javnih sredstev (Uradni list RS, št. 62/10, 40/11, 40/12 – ZUJF, 57/12 – ZPCP-2D, 14/13, 56/13 – ZŠtip-1, 99/13, 14/15 – ZUUJFO, 57/15, 90/15, 38/16 – odl. US, 51/16 – odl. US, 88/16, 61/17 – ZUPŠ, 75/17, 77/18, 47/19, 189/20 – ZFRO in 54/22 – ZUPŠ-1), 20. člena Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05, 93/15 in 59/19), Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18 in 54/21) in 14. člena Statuta Občine Škocjan (Uradni list RS, št. 61/21) je Občinski svet Občine Škocjan na 3. redni seji dne 28. 3. 2023 sprejel

**S K L E P**

**o določitvi cen programov v Vrtcu Radovednež Škocjan pri Osnovni šoli Frana Metelka Škocjan**

**[1. člen](https://www.uradni-list.si/glasilo-uradni-list-rs/vsebina/2023-01-1240/sklep-o-dolocitvi-cen-programov-v-vrtcu-radovednez-skocjan-pri-osnovni-soli-frana-metelka-skocjan/%22%20%5Cl%20%221.%C2%A0%C4%8Dlen)**

Cene programov vrtca znašajo od 1. 4. 2023 dalje mesečno na otroka po posameznih programih predšolske vzgoje (v EUR):

|  |  |
| --- | --- |
| Starostna skupina otrok | Cena progama v EUR |
| 1–3 leta | 620,00 |
| 3–6 let | 490,00 |
| Kombinirani oddelek | 473,00 |

Če je otrok prisoten v vrtcu več kot 9 ur ali po poslovnem času, starši otrok doplačajo prisotnost otroka za vsako začeto uro v vrednosti 4,40 EUR.

Cena programov, izračunana na podlagi Pravilnika o metodologiji za oblikovanje cen programov v vrtcih, ki izvajajo javno službo, se uporablja za izračun plačila staršev za otroka vključenega v izbran program predšolske vzgoje od veljavnosti tega sklepa. Višina plačila staršev je določena na podlagi Zakona o uveljavljanju pravic iz javnih sredstev.

**[2. člen](https://www.uradni-list.si/glasilo-uradni-list-rs/vsebina/2023-01-1240/sklep-o-dolocitvi-cen-programov-v-vrtcu-radovednez-skocjan-pri-osnovni-soli-frana-metelka-skocjan/%22%20%5Cl%20%222.%C2%A0%C4%8Dlen)**

Dnevni stroški živil za otroke, upoštevani v cenah programov, znašajo 1,89 EUR. Za čas, ko je otrok odsoten, se cena programa zniža za stroške neporabljenih živil za vsak dan odsotnosti, v sorazmernem deležu s plačilom, določenim z odločbo Centra za socialno delo o višini plačila za program vrtca.

Dobljena razlika je podlaga za izračun plačila staršev in plačila razlike med ceno programa vrtca in plačilom staršev, ki ga krije občina zavezanka. Pri izračunavanju odsotnosti se upošteva dejansko število dni odsotnosti otroka v posameznem obračunskem mesecu.

**[3. člen](https://www.uradni-list.si/glasilo-uradni-list-rs/vsebina/2023-01-1240/sklep-o-dolocitvi-cen-programov-v-vrtcu-radovednez-skocjan-pri-osnovni-soli-frana-metelka-skocjan/%22%20%5Cl%20%223.%C2%A0%C4%8Dlen)**

Cena za otroke s posebnimi potrebami, integrirane v redne oddelke, je za starše enaka ceni programa skupine, v katero je otrok vključen. Dodatne stroške, ki izhajajo iz odločbe o usmeritvi (ure dodatne strokovne pomoči, stroške dela spremljevalcev otrokom, dodatne materialne stroške) krije občina.

Vrtec mora v roku enega meseca po vključitvi (ali pridobitvi odločbe) otroka s posebnimi potrebami v redni program vrtca, o vrsti in obsegu dodatnih stroškov za tega otroka obvestiti Občino Škocjan.

**[4. člen](https://www.uradni-list.si/glasilo-uradni-list-rs/vsebina/2023-01-1240/sklep-o-dolocitvi-cen-programov-v-vrtcu-radovednez-skocjan-pri-osnovni-soli-frana-metelka-skocjan/%22%20%5Cl%20%224.%C2%A0%C4%8Dlen)**

Če v vrtcu nastane strošek, ki se po pravilniku šteje kot element, ki ne sodi v ceno vrtca, mora lokalna skupnost zagotoviti sredstva za pokritje le-tega.

**[5. člen](https://www.uradni-list.si/glasilo-uradni-list-rs/vsebina/2023-01-1240/sklep-o-dolocitvi-cen-programov-v-vrtcu-radovednez-skocjan-pri-osnovni-soli-frana-metelka-skocjan/%22%20%5Cl%20%225.%C2%A0%C4%8Dlen)**

Z uveljavitvijo tega sklepa preneha veljati Sklep o določitvi cene programov v vrtcu pri Osnovni šoli Frana Metelka Škocjan (Uradni list RS, št. 160/20).

**[6. člen](https://www.uradni-list.si/glasilo-uradni-list-rs/vsebina/2023-01-1240/sklep-o-dolocitvi-cen-programov-v-vrtcu-radovednez-skocjan-pri-osnovni-soli-frana-metelka-skocjan/%22%20%5Cl%20%226.%C2%A0%C4%8Dlen)**

Ta sklep se objavi v Uradnem listu Republike Slovenije in začne veljati s 1. aprilom 2023.

Št. 602-0003/2023

Škocjan, dne 28. marca 2023

Župan

Občine Škocjan

**Jože Kapler**